Troos | Boodskap vir Vandag
Home » Desember » Troos
Jesaja 40 is dan ook die begin van die sogenaamde Tweede Jesaja, dié gedeelte van die boek wat in die ballingskapstyd afspeel en aan die volk 'n nuwe toekoms en redding belowe. In vers 3 word die volk opgeroep om in die woestyn vir die Here 'n grootpad reg te maak. Die magtige God kom sy volk haal.
Dan word die magtige God met nog 'n metafoor ingekleur. Dié keer met die metafoor van herder. Die Magtige is die herder. Hy versorg sy kudde. Hy maak sy lammers in sy arms bymekaar en dra hulle teen sy bors (v 11).
Advent gaan oor die teenstelling van God se mag. Die magtige Koning is die herder, die pottebakker – die Koning is in die krip. Sy mag is 'n mag ter wille van, 'n mag wat neergelê word ter wille van. Soveel anders as die mag waarmee ons elke dag te doen kry, mag wat afbreek, seermaak en misbruik. Tog is niks sterker as hierdie dienende mag nie.
Troos my volk!
Herder, Koning in 'n krip, dankie dat U ons vorm en versorg, dat U ons dra en troos. Dankie dat u koms ons deel van u kudde gemaak het. Amen.